**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTUI „LAZDIJŲ HIPODROMO TAKO PRITAIKYMAS LAISVALAIKIO, SPORTO IR KULTŪRINEI VEIKLAIׅ“ IR JO DALINIO FINANSAVIMO**

2018 m. birželio 21 d. Nr. 34-1396

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. [5TS-61](http://10.103.1.4:49201/aktai/Default.aspx?Id=3&DocId=40976) „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.6 tikslo „Užtikrinti laisvalaikio praleidimo formų įvairovę“ 3.6.2 uždaviniu „Gerinti sporto ir laisvalaikio infrastruktūros būklę“, Vietos projektų finansavimo sąlygų aprašu, patvirtintu Dzūkijos kaimo plėtros partnerių asociacijos (Dzūkijos VVG) valdybos 2018-04-30 posėdžio protokolu Nr. 5, bei atsižvelgdama į VšĮ „Lazdijų hipodromas“ 2018-06-15 raštą „Dėl finansavimo“, Lazdijų rajono savivaldybės taryba n u s p r e n d ž i a:

1. Pritarti VšĮ „Lazdijų hipodromas“ rengiamam projektui „Lazdijų hipodromo tako pritaikymas laisvalaikio, sporto ir kultūrinei veiklaiׅ“ ir Lazdijų rajono savivaldybės administracijos dalyvavimui jame partnerio teisėmis. Preliminari projekto vertė – 80 000,00 Eur.

2. Numatyti iš Lazdijų rajono savivaldybės biudžeto lėšų projekto daliniam finansavimui ne daugiau kaip 20 proc. (iki 16 000,00 Eur) visų tinkamų finansuoti išlaidų.

3. Įgalioti Lazdijų rajono savivaldybės administracijos direktorių pasirašyti jungtinės veiklos sutartį su VšĮ „Lazdijų hipodromas“, galimus jos pakeitimus, kitus su paraiškos pateikimu susijusius ir projekto įgyvendinimui reikalingus dokumentus.

4. Nustatyti, kad šis sprendimas gali būti skundžiamas Lietuvos Respublikos administracinių

bylų teisenos įstatymo nustatyta tvarka ir terminais.

Savivaldybės meras

Parengė Irena Eimanavičienė

2018-06-18

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL PRITARIMO PROJEKTUI „LAZDIJŲ HIPODROMO TAKO PRITAIKYMAS LAISVALAIKIO, SPORTO IR KULTŪRINEI VEIKLAI“ IR JO DALINIO FINANSAVIMO“**

2018-06-18

Lazdijų rajono savivaldybės tarybos sprendimo „Dėl pritarimo projektui “Lazdijų hipodromo tako pritaikymas laisvalaikio, sporto ir kultūrinei veiklaiׅ” ir jo dalinio finansavimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. [5TS-61](http://10.103.1.4:49201/aktai/Default.aspx?Id=3&DocId=40976) „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.6 tikslo „Užtikrinti laisvalaikio praleidimo formų įvairovę“ 3.6.2 uždaviniu „Gerinti sporto ir laisvalaikio infrastruktūros būklę“, Vietos projektų finansavimo sąlygų aprašu, patvirtintu Dzūkijos kaimo plėtros partnerių asociacijos (Dzūkijos VVG) valdybos 2018-04-30 posėdžio protokolu Nr. 5, bei atsižvelgiant į VšĮ „Lazdijų hipodromas“ 201-06-15 raštą „Dėl finansavimo“

Sprendimo tikslas – pritarti VšĮ „Lazdijų hipodromas“ rengiamam projektui „Lazdijų hipodromo tako pritaikymas laisvalaikio, sporto ir kultūrinei veiklaiׅ“ ir Lazdijų rajono savivaldybės administracijos dalyvavimui jame partnerio teisėmis. Numatyti iš savivaldybės biudžeto lėšų projekto daliniam finansavimui.

Projekto metu numatoma rekonstruoti VšĮ „Lazdijų hipodromas“ pagal nuomos sutartį valdomą hipodromo taką adresu: Buktos k. 2, Lazdijų r. sav.

Dzūkijos kaimo plėtros partnerių asociacijos (Dzūkijos VVG) tarybos 2018 m. balandžio 30 d. posėdžio protokolu Nr. 5 patvirtinto Vietos projektų finansavimo sąlygų aprašo, kuris nustato vietos projektų, teikiamų pagal Lazdijų rajono kaimo plėtros strategijos 2016–2023 metams priemonės ,,Pagrindinės paslaugos ir kaimų atnaujinimas kaimo vietovėse“, LEADER-19.2-7 veiklos sritį ,,Parama investicijoms į visų rūšių mažos apimties infrastruktūrą“, LEADER-19.2-7.2 finansavimo sąlygų (toliau – [Aprašas](http://www.dzukijosvvg.lt/kvietimas-nr-2-dokumentai)) 9.6 papunktį, didžiausia paramos vietos projektui įgyvendinti parama – 64 000 Eur**.**

VšĮ „Lazdijų hipodromas“ nėra finansiškai pajėgus (veikia tik nuo 2017 m. birželio mėnesio) be partnerio įgyvendinti projekto „Lazdijų hipodromo tako pritaikymas laisvalaikio, sporto ir kultūrinei veiklai”. Projekto įgyvendinimas prisidės prie Buktos kaimo ir viso Lazdijų rajono gyventojų gyvenimo kokybės gerinimo ir gyventojų aktyvumo didinimo, laisvalaikio, sporto ir kultūrinių veiklų.

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Investicijų skyriaus vyr. specialistė Irena Eimanavičienė.

Investicijų skyriaus vyr. specialistė Irena Eimanavičienė